पाएं अपने शहर की ताज़ा ख़बरें और फ्री ई-पेपरडाउनलोड करें
कपूरथला जिले की सब्जी मंडियों में कोविड नियमों की पालना यकीनी बनाने व कोविड के फैलाव को रोकने के मकसद से मंडियों में विशेष कैंप लगाकर टेस्टिंग शुरू की गई है। फगवाड़ा में होशियारपुर रोड पर स्थित मुख्य मंडी में लगाए गए कैंप के दौरान 11 पॉजिटिव केस मिले हैं। एसएमओ डाॅ. किशोर कुमार ने बताया कि मंडी बोर्ड के अधिकारियों के सहयोग से लगाए गए कैंप के दौरान कुल सैंपल लिए गए, जिसमें से पॉजिटिव आए केसों को तुरंत एकांतवास कर उनके कांटेक्ट ट्रेसिंग शुरू कर दी गई है।
सोमवार को डीसी दीप्ति उप्पल और एसएसपी कंवरदीप कौर ने कपूरथला सब्जी मंडी का दौरा करके संबंधित अधिकारियों को सख्ती से कोविड नियमों की पालना के साथ-साथ मंडियों में दुकानदारों व रेहड़ी वालों की टेस्टिंग के आदेश दिए थे। जिला मंडी अधिकारी अरविंदर सिंह की अगुवाई में मंगलवार को नई सब्जी मंडी कपूरथला व फगवाड़ा में कोविड टेस्ट सैंपलिंग कैंप लगाए गए, जिस दौरान कपूरथला में 50 से अधिक व फगवाड़ा में 80 के करीब सैंपल लिए गए।
वहीं, डीसी दीप्ति उप्पल ने बताया कि मंडी बोर्ड के अधिकारियों द्वारा आढ़तियों व दुकानदारों से बैठक कर सहयोग की अपील की गई, ताकि महामारी के दौरान कोविड को और फैलने से रोका जा सके। उन्होंने यह भी कहा कि पंजाब सरकार की ओर से लोगों के कारोबार को चालू रखने व ग्राहकों की सहूलियत के लिए होम डिलीवरी की अनुमति रात के 9 बजे तक दी गई है, जिस कारण लोग अपनी व अपने परिवार की सुरक्षा के लिए होम डिलीवरी को पहल दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn